gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9044, del 18-03-2021 (2021/2652)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme, al terme municipal d'Ondara.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9044

Data del DOGV
:   18-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2652


Data del document
:   26-02-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme, al terme municipal d'Ondara. [2021/2652]  
Havent-se admés a tràmit, d'acord amb el que es preveu en la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC-20/0473 promogut per Grupo Trust Residencial Canino, SL, per a campament de turisme, situat al polígon 6, parcel·les 338, 339, 340 i 341 del terme municipal d'Ondara, per mitjà del present edicte se sotmet a informació pública el projecte de l'actuació, de conformitat amb el que es disposa en l'apartat a de l'article 206.4 del mencionat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, dins del qual pot ser examinat en la pàgina web https://ovius.gva.es/oficina\_tactica/?idioma=es\_es#/tramita/25762/25259; es pot dirigir al Servei Territorial d'Alacant trucant al telèfon 012 i indicant la referència DIC corresponent, si sorgeix algun problema d'accés.  
  
Alacant, 26 de febrer de 2021.- El cap del Servei Territorial d'Urbanisme: Miguel Nicolas Halabi Antón:
Diari Oficial de la Generalitat Valenciana


Sumari del DOGV 8996, del 13-01-2021 (2021/214)

Extracte de la Resolució de 27 de novembre de 2020, del vicerector d'Internacionalització i Cooperació de la Universitat de València, per la qual es convoquen les borses de viatge del màster de Cooperació al Desenvolupament per al curs 2020/2021.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8996

Data del DOGV
:   13-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/214


Data del document
:   16-12-2020

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 27 de novembre de 2020, del vicerector d'Internacionalització i Cooperació de la Universitat de València, per la qual es convoquen les borses de viatge del màster de Cooperació al Desenvolupament per al curs 2020/2021. [2021/214]  
BDNS (identif.): 543869  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/543869)  
  
Primer. Beneficiaris  
Estudiants del màster Universitari en Cooperació al Desenvolupament de la Universitat de València.  
  
Segon. Objecte  
Facilitar la mobilitat de l'alumnat del Màster Universitari en Cooperació al Desenvolupament per a la realització de pràctiques de les assignatures Pràctiques Externes I i Pràctiques Externes II. D'acord amb la naturalesa pròpia d'aquests estudis, les pràctiques consistiran en una estada formativa en algun dels països en vies de desenvolupament que es relacionen a les bases de la convocatòria.  
  
Tercer. Bases reguladores  
La Resolució de 27 de novembre de 2020, del Vicerector d'Internacionalització i Cooperació de la Universitat de València, per la qual es convoquen les borses de viatge del màster de Cooperació al Desenvolupament per al curs 2020-2021, i les bases reguladores incloses en l'annex I, estan publicades en el tauler d'anuncis de la Universitat de València i la web www.uv.es/cooperacion  
  
Quarta. Quantia  
L'import màxim de les borses a concedir ascendeix a 15.000 euros. Les borses de viatge consten d'una dotació econòmica d'única que es determina en funció del país de destinació, entre 1.000 i 1.500 euros.  
  
  
Cinquè. Termini de presentació de sol·licituds  
El termini de presentació de les sol·licituds serà d'un mes des de l'endemà de la data de publicació de la convocatòria en el DOGV, tauler oficial de anuncis de la Universitat de València i en la pàgina web de cooperació de la Universitat de València http://www.uv.es/coop  
  
València, 16 de desembre de 2020.- La rectora, p. d. (DOGV 27.06.2019): el vicerector d'Internacionalització i Cooperació: Carlos Padilla Carmona.
Diari Oficial de la Generalitat Valenciana


Sumari del DOGV 9228, del 02-12-2021 (2021/12358)

ACORD de 19 de novembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del programa 121.60, Sistemes d'informació, de la Conselleria d'Hisenda i Model Econòmic (VL 06.009/21-041).
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9228

Data del DOGV
:   02-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12917


Data del document
:   19-11-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 19 de novembre de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del programa 121.60, Sistemes d'informació, de la Conselleria d'Hisenda i Model Econòmic (VL 06.009/21-041). [2021/12968]  
La Direcció General de Tecnologies de la Informació i les Comunicacions té la necessitat de donar continuïtat a una sèrie d'expedients imprescindibles, consistents en el subministrament i renovació de llicències, el subministrament de gestors de banda ampla, contractes de desenvolupament de sistemes de gestió i els acords marc de subministraments i, a més, al mateix temps s'han de reajustar les anualitats de contractes en execució.  
Per tot això, la Conselleria d'Hisenda i Model Econòmic proposa incrementar, per a les anualitats 2022 i 2023, els límits per a comprometre despesa pluriennal, amb càrrec al capítol 6 del programa 121.60, Sistemes d'informació.  
D'acord amb l'article 40.4 de la Llei 1/2015, de 6 de febrer, d'hisenda pública, del sector públic instrumental i de subvencions i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 19 de novembre de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a les anualitats 2022 i 2023, amb càrrec al capítol 6 del programa 121.60, Sistemes d'informació, d'acord amb el següent detall:  
  
Exercici Límit actual Límit modificat  
2022 51.013.849,00 81.017.768,91  
2023 84.870.281,60 96.001.585,60  
  
  
  
València, 19 de novembre de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9116, del 29-06-2021 (2021/7053)

CORRECCIÓ d'errades de la Resolució de 24 de maig de 2021, del gerent de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral número 76 cap d'activitats culturals, corresponent al torn lliure de l'oferta d'ocupació pública de l'IVAM de 2018, convocatòria 13/2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7053


Data del document
:   18-06-2021

Organisme emissor
:   Institut Valencià d'Art Modern, IVAM

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 24 de maig de 2021, del gerent de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral número 76 cap d'activitats culturals, corresponent al torn lliure de l'oferta d'ocupació pública de l'IVAM de 2018, convocatòria 13/2021. [2021/7053]  
  
En el Diari Oficial de la Generalitat Valenciana número 9108 de 16 de juny de 2021, s'ha publicat la Resolució de 24 de maig de 2021, del gerent de l'Institut Valencià d'Art Modern, per la qual es convoca procés de selecció per a l'ingrés com a personal fix en el lloc de treball de l'IVAM de naturalesa laboral número 76, cap d'activitats culturals, corresponent al torn lliure de la oferta d'ocupació pública de l'IVAM de 2018, convocatòria 13/2021 en la qual s'ha observat un error en l'apartat mèrits que es corregeix a continuació:  
  
On diu:  
«?f. Cursos de formació i perfeccionament, rebuts o impartits, el contingut dels quals estiga relacionat amb les funcions del lloc, convocats i homologats per qualsevol centre o organisme públic de formació fins a un màxim d'1 punt, i conforme amb l'escala següent:  
  
a) De 75 o més hores, 1 punts.  
b) De 50 o més hores, 0,70 punt.  
c) De 25 o més hores, 0,50 punts.  
d) De 15 o més hores, 0,20 punts.  
e) De menys de 15 hores, 0,005 punts per hora?».  
  
  
Ha de dir:  
«?f. Altres cursos de formació i perfeccionament, rebuts o impartits, el contingut dels quals estiga relacionat amb les funcions del lloc, fins a un màxim d'1 punt, i d'acord amb l'escala següent:  
a) De 75 o més hores, 1 punts.  
b) De 50 o més hores, 0,70 punt.  
c) De 25 o més hores, 0,50 punts.  
d) De 15 o més hores, 0,20 punts.  
e) De menys de 15 hores, 0,005 punts per hora?».  
  
València, 18 de juny de 2021.- El gerent de l'IVAM: Sergi Pérez Serrano.
Diari Oficial de la Generalitat Valenciana


Sumari del DOGV 9211, del 09-11-2021 (2021/11203)

RESOLUCIÓ de 2 de novembre de 2021, de la directora general d'Universitats, per la qual se citen a termini les persones interessades en el procediment ordinari 4/000381/0480-AK, per a comparéixer en la via jurisdiccional.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9211

Data del DOGV
:   09-11-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/11160


Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

RESOLUCIÓ de 2 de novembre de 2021, de la directora general d'Universitats, per la qual se citen a termini les persones interessades en el procediment ordinari 4/000381/6023-RI, per a comparéixer en la via jurisdiccional. [2021/11282]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000381/8866-OG.  
  
NIG: 46406-58-5-7865-7582948  
Recurrent: Aldana Isabel Moreno Rentería.  
Persones interessades: pluralitat indeterminada de persones interessades, en atenció a la matèria regulada.  
Descripció: recurs contenciós administratiu interposat contra la Resolució de data 18 de juliol de 2021, per la qual es va desestimar el recurs de reposició interposat contra la Resolució de 23 de desembre de 2019, de la Direcció General d'Universitats, per la qual s'adjudiquen i es deneguen les beques salari lligades a la renda per a la realització d'estudis universitaris en el curs acadèmic 2019-2020 en les universitats públiques de la Comunitat Valenciana.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu a què es fa referència i se citen a termini les persones interessades en el procediment descrit a fi que puguen comparéixer com a demandades en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 2 de novembre de 2021.- La directora general d'Universitats: Pilar Ezpeleta Piorno.
Diari Oficial de la Generalitat Valenciana


Sumari del DOGV 9219, del 19-11-2021 (2021/11639)

CORRECCIÓ d'errades de la Resolució de 29 de setembre de 2021, de la Conselleria d'Educació, Cultura i Esport, per la qual s'assignen les quanties econòmiques extraordinàries per a sufragar les despeses derivades dels acords per a l'ús de simuladors o mecanismes digitals utilitzats en l'empresa de cada sector, en els processos formatius en els centres docents de titularitat pública de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11479


Data del document
:   16-11-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

CORRECCIÓ d'errades de la Resolució de 29 de setembre de 2021, de la Conselleria d'Educació, Cultura i Esport, per la qual s'assignen les quanties econòmiques extraordinàries per a sufragar les despeses derivades dels acords per a l'ús de simuladors o mecanismes digitals utilitzats en l'empresa de cada sector, en els processos formatius en els centres docents de titularitat pública de la Conselleria d'Educació, Cultura i Esport. [2021/11791]  
  
  
Detectades errades en la Resolució de 29 de setembre de 2021, de la Conselleria d'Educació, Cultura i Esport, per la qual s'assignen les quanties econòmiques extraordinàries per a sufragar les despeses derivades dels acords per a l'ús de simuladors o mecanismes digitals utilitzats en l'empresa de cada sector, en els processos formatius en els centres docents de titularitat pública de la Conselleria d'Educació, Cultura i Esport (DOGV núm. 9189 / 06.10.2021), es corregeix tal com segueix:  
  
En la pàgina 41402, l'annex I, on diu:  
  
Informàtica i Comunicacions CIPFP Mislata 42699450 34.127,70 -  
  
  
  
Ha de dir:  
  
Informàtica i Comunicacions CIPFP Mislata 17608158 34.127,64 -  
  
  
  
València, 16 de novembre de 2021.- El conseller d'Educació, Cultura i Esport: Vicent Marzà i Ibáñez.
Diari Oficial de la Generalitat Valenciana


Sumari del DOGV 9123, del 08-07-2021 (2021/6164)

Notificació de la sentència dictada en el judici verbal número 261/2020.
------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6164


Organisme emissor
:   Jutjat de Primera Instància i Instrucció Número 2 de la Vila Joiosa

Tipus de document
:   Edicte

Notificació de la sentència dictada en el judici verbal número 261/2020. [2021/6164]  
NIG: 03178-29-0-6401-5721675  
Procediment: judici verbal (250.2) [VRB] - 000261/2020-  
De: Comunitat Propietaris «Eurotennis Club Costablanca»  
Procuradora: Vicenta María Sellés Mingot   
Contra: Cala Marsal, SA, i Alitaras 97, SL.  
 Natalia Bienvenida Botella Herranz, lletrada de l'Administració de justícia i del Jutjat de Primera Instància núm. 2 de la Vila Joiosa, faig saber que, en el procediment núm. 261/2020 judici verbal d'aquest jutjat de primera instància i instrucció, seguit a instàncies de Comunitat de Propietaris Eurotennis Club Costablanca, enfront d'Alitaras 97, SL, i Cala Marsal, SA, per la jutgessa Consuelo María Martinez Molina, s'ha dictat la sentència següent la part dispositiva de la qual és del següent tenor literal:  
  
«Que estimant íntegrament la demanda interposada per la procuradora Sellés Mingot, en nom i representació de CP Eurotennis Club Costablanca contra Alitaras 97, SL, i Cala Marsal, SA, he de condemnar i condemne Alitaras 97, SL, a pagar a l'actora la suma de 2596,07 euros, més interessos conforme al fonament de dret segon.  
Condemne Cala Marsal, SA, a suportar sobre l'immoble inscrit al seu nom, en concret la finca registral núm. 17444 del Registre de la Propietat número 2 de la Vila Joiosa, totes les conseqüències que pogueren derivar-se de l'execució de la sentència que es dicte en el present procediment.  
Condemne les demandades a l'abonament de les costes causades en el present procediment.  
Manera d'impugnació: no escau recurs segons estableix l'article 455 de la Lec.»  
  
I perquè servisca de notificació amb els advertiments continguts en aquella la demandada Alitaras 97, SL, i Cala Marsal, SA, en ignorat parador, s'estén la present per a la seua publicació en el Diari Oficial de la Generalitat Valenciana, i la seua inserció al tauler d'anuncis d'aquest jutjat.  
  
La Vila Joiosa, 17 de maig de 2021.- La lletrada de l'Administració de justícia: Natalia Bienvenida Botella Herranz.
Diari Oficial de la Generalitat Valenciana


Sumari del DOGV 9096, del 31-05-2021 (2021/5259)

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la instal·lació d'un càmping, al terme municipal de Gandia.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5259


Data del document
:   12-05-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * administració local
    * pla d'urbanisme

Informació pública de la declaració d'interès comunitari per a una atribució d'ús i aprofitament en sòl no urbanitzable, relativa a la instal·lació d'un càmping, al terme municipal de Gandia. [2021/5259]  
Admesa a tràmit la sol·licitud de declaració d'interès comunitari promoguda per Sunny Resorts, SL, per a una atribució d'ús i aprofitament en sòl no urbanitzable, relativa a la instal·lació d'un càmping (expedient 1644582), al terme municipal de Gandia, ubicada en el polígon 27, parcel·les 107, 164, 165, 170 i altres, i de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interès comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DICs», així com en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, edifici PROP del carrer de Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 162 916 886 i 772 867 425).  
  
  
València, 12 de maig de 2021.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 8990, del 07-01-2021 (2021/61)

RESOLUCIÓ de 30 de desembre de 2020, del vicepresident segon del Consell i conseller d'Habitatge i Arquitectura Bioclimàtica, per la qual es disposa el cessament de personal eventual.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8990

Data del DOGV
:   07-01-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/61


Data del document
:   30-12-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 30 de desembre de 2020, del vicepresident segon del Consell i conseller d'Habitatge i Arquitectura Bioclimàtica, per la qual es disposa el cessament de personal eventual. [2021/61]  
De conformitat amb el que estableix l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), i la correcció d'errades (DOGV 7662, 20.11.2015), resolc:  
  
  
Únic  
El cessament de Héctor Martínez Ventura com a assessor d'assumptes generals de membres del Consell, amb efectes de 31 de desembre de 2020, en el lloc 33736 categoria C2, agraint-li els serveis prestats.  
  
  
València, 30 de desembre de 2020.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.